
Evelun Wever-Urves 
( 


PROME MINISTER 


IÉ 


A COMO HENDE MUHE, 


NOS NO POR KEHA SI HENDE HOMBER NO 
TENE NOS NA CUENTA’ 


2 


y EAM 


Centro di Desaroyo di Hende Muhe (CEDEHM) a organisa 
un encuentro bunita na MFA Paradera den cual a trata e 
tema di Dia Internacional di Hende Muhe e aña aki “Embrace 
Equity”. Durante e encuentro nan a presenta diferente aspecto 
importante di con pa duna un persona den su situacion 
personal locual cu e tin mester pa e tin participacion igual den 
comunidad. 


Riba Dia Internacional di Hende Muhe ta reflexiona riba tur 
locual cu hende muhe a logra, pero ta para keto tambe y 
realisa cu tin caiminda pa bay ainda. Durante e conferencia di 
Nacionnan Uni cu Prome Minister a atende e siman aki na New 
York, a para keto na diferente crisis cu ta afectando paisnan 
rond mundo. E crisisnan aki ta afecta particularmente hende 
muhe, mas cu hende homber, pues esaki ta muestra cu tin 
mas trabou pa haci rond mundo y aki na Aruba tambe, Prome 
Minister a enfatisa 


“Mi ta convenci y determina hunto cu e potencial di hende 
muhe cu tin na Aruba, pa sigui traha pa crea oportunidadnan 


pa nos mucha muhenan awe, cu majan nan por yega na e 
posicionnan cu nos kier pa nan yega.” 


Prome Minister Wever - Croes ta enfatisa riba e importancia 
pa crea oportunidad pa hende muhe den futuro: “Si nos ta na 
mesa como hende muhe, nos no por keha si hende homber no 
tene nos na cuenta. Si no tin mas hende muhe cu ta bay den 
politica, bo no ta bay haya mas hende muhe den gobierno. 
Eorey no por keha cu hende homber ta tuma decision sin tene 
cuenta cu nos.” 


Concluyendo, Prome Minister ta duna pabien na CEDEHM y 
gradici nan cu e bunita encuentro cu nan a organisa na MFA 
Paradera. Y felicita nan tambe cu e tremendo trabou cu como 
organisacion nan ta haci henter aña pa empodera hende muhe 
na Aruba. Ademas ta haci apelacion na henter comunidad, 
sector publico y sector priva, pa traha hunto pa stimula nos 
mucha muhenan pa nan desaroya nan mes pa ocupa e 
posicionnan relevante aki tambe den futuro. 

Continuacion SI NOS NO TA NA MESA COMO HENDE MUHE.... 

Premier Evelyn Wever - Croes: 


COMO HENDE MUHE NOS MESTER CARGA 
E RESPONSABILIDAD PA SIGUI CREA 


Riba Dia Internacional di Hende Muhe, Prome Minister 
Evelyn Wever - Croes a atende un conferencia organisa pa 
Lindy Croes y Julisa Hoevertsz, “Ladies Leading Conference: 
Embrace Equity”. 


E sala tabata yena cu hopi entusiasmo di parti esnan presente 
y a comparti hopi informacion positivo. Prome Minister Wever 
- Croes ta gradici e dos damanan dinamico cu a organisa e 
conferencia aki. Semper e ta bon pa hende muhe inspira nos 
mes y regarda e energia pa por sigui cu trabounan. 


Finalisando Prome Minister a bisa: 'Aruba tin hende muhenan 
fuerte, lanta door di generacion di hende muhenan fuerte cu a 
traha duro pa hende muhe ta unda nos ta awe. Awo nos mester 
carga e responsabilidad aki pa sigui crea oportunidadnan pa 
hende muhenan den futuro tambe por sigui logra cosnan grandi 
pa Aruba. Pabien na organisadornan cu e exitoso conferencia 
aki! 

Prome Minister Evelyn Wever-Croes: 


CELEBRACION DI PROME ANIVERSARIO 
Y APERTURA DI OFICINA DI BOLD 
PROPERTIES ARUBA 


Riba dia Internacional di Hende Muhe, atuma luga e celebracion 
di e prome aniversario y apertura di e oficina nobo di BOLD 
Properties Aruba. BOLD Properties Aruba ta un compania 
di "real estate" cu ta consisti di un team di solamente hende 
muhe lidera pa Aileen Kelly y Jennifer Figaroa. 


Como invitado, Prome Minister Evelyn Wever-Croes tabata 
presente pa comparti e momento special aki cu e team y 
invitadonan. Prome Minister a expresa cu e logro aki sigur ta 
un inspiracion pa tur hende muhe, y pa nan realisa cu tur loke 
nan propone nan mes, nan por logra cu fe y determinacion. “E 
damanan aki a drenta un mercado estableci caba pasobra ta 
hopi compania renombra tin na Aruba cu ta haci e trabou di 
"real estate", pero nan a bin cu determinacion y na un manera 
hopi innovativo, uzando medionan social. Awe cu orguyo nan 
ta celebra nan prome aniversario y sigur hopi mas den futuro”, 
Prome Minister a remarca. 


Prome Minister ta felicita Aileen Kelly, Jennifer Figaroa y e team 
completo di BOLD Properties Aruba cu nan prome aniversario, 
y ta spera cu esaki ta un ehempel y inspiracion pa cada hende 
muhe aki na Aruba. 

Dia Internacional di Hende Muhe tabata un fecha extra special 
pa e dos damanan Aileen Kelly y Jenniffer Figaroa. Ambos, 
ambicioso y yena cu creatividad a lansa oficialmente Bold 
Properties riba e fecha aki. 


Bold Properties ta un compania di real estate aki na Aruba cu ta 
consisti di un team completo di hende muhenan cu ta sostene 
y empodera otro cual ta haci e compania aki uno excepcional 
na unda cu e poder femenino ta domina. 


Komasa Maduro 


MINISTER 


"Tabata un placer pa tey presente na e prome aniversario 
y apertura oficial di Bold Properties. E dos damanan, Aileen 
Kelly y Jenniffer Figaroa hunto cu nan team di hende muhe ta 
realisa nan soño di ta un compania di hende muhe Arubiano 
den e mundo di 'real esate' na Aruba." 


Minister Xiomara Maduro ta desea e team completo hopi 
exito y ta gradicinan pa kere den Aruba y sigur den nan 
mesun potencial. "Be BOLD ladies!" tabata palabra final di e 
mandatario. 

AZ WO LA wor e 


POETA DI PATRIA 
2023 


FECHA: DIARANSON 15 DI MAART 2023 
ORA: 7:00 PM - 10:00 PM 
LUGA: CAS DI CULTURA 


ENTRADA GRATIS 
PROME PREMIO | SEGUNDO PREMIO | TERCER PREMIO 
AWG. 1000,- AWG. 500,- AWG. 250,- 


Ultimo dia pa inscribi ta diabierna dia 3 di maart 2023. 
Ultimo dia pa entrega poema ta dialuna dia 6 di maart 2023 
Mail bo poema na: artedipalabra@gmail.com 


Fundacion 
CORECTOR DI PAPIAMENTO 


SECTOR PRIVA 


TA 

Geoffrey Wever 


MINISTER 


ES o 
CUMPLI CU E 


LOONSUBSIDIEREGELING 


Aruba a introduci e 


Durante pandemia Gobierno di 
Loonsubsidieregeling pa duna apoyo financiero na dunadornan 
di trabao pa por sigui paga un parti di e salarionan di nan 
empleadonan y asina yuda mantene mas hopi posibel e 
cuponan di trabao. Esaki tawata importante pa suavisa e caida 
drastico di nos economia y mantene e consumo di trahadornan 
y benta di companianan. 


Dunadornan di trabao a ricibi e subsidio salarial den forma di 
un voorschot den e periodo di 1 mei 2020 pa 31 oktober 2021. 
E pago di e voorschot a wordo hasi door di SVb a base di e 
perdida di benta di por lo menos 25% indica door di e mesun 
companianan. Un total di 423 miyon florin a wordo otorga na 
subsidio salarial pa cubri te un maximo di 60% di e salario di e 
empleado. 


Na 2021 a determina oficialmente e perdida di benta a base 
di aangifte di BBO entrega. SVb a determina a base di e 


informacion oficial aki e suma definitivo di loonsubsidie. A 
conclui cu a otorga 145,5 miyon florin di mas na dunadornan di 
trabao mientras dunadornan di trabao a ricibi 18,2 miyon florin 
di menos. Pa tur luna cu a ricibi loonsubsidie, dunadornan 
di trabao a ricibi un “toekenningsbesluit”. Si dunadornan di 
trabao no tawata di acuerdo cu esaki, por a entrega bezwaar y 
eventualmente bai den beroep. 


Banda di otorga e loonsubsidie, SVb ta e instancia responsabel 
pa recobra e suma otorga di mas na loonsubsidie. Na final di 
2021 dunadornan di trabao na ken a wordo otorga loonsubsidie 
di mas, a ricibi un carta cu informacion di e loonsubsidieregeling 
y tambe di e “invorderingsproces”, e proceso pa debolbe bek 
e suma ricibi di mas. Tambe dunadornan di trabao a wordo 
pidi pa debolbe bek e suma ricibi di mas of cera un areglo di 
pago. Na maart 2022 un recordatorio di pago a wordo manda 
sigui pa un aanmaning. Desde april 2022 e proceso di recobra 
e suma ricibi di mas na loonsubsidie a cuminsa. 


Recientemente ministerio di Asuntonan Economico, 
Comunicacion y Desaroyo Sostenibel a ricibi di SVb e relato di 
loonsubsidieregeling 2022. 


Den 2021/2022 un suma di 13 miyon florin na bezwaar a wordo 
declara hustifica y Corte a duna dunadornan di trabao razon 
den otorgamento di loonsubsidie na un balor di 6,5 miyon 
florin. Den proceso di tratamento tin un cantidad di bezwaar cu 
un balor di 29,1 miyon florin y Corte tin cu duna su veredicto 
ainda riba otorgamento di loonsubsidie cu un balor di 700 mil 
florin. Na final tin un suma di 96,2 miyon florin paga di mas na 
loonsubsidie pendiente cu por wordo exigi di inmediato door di 
SVb. Di e suma aki, SVb a ricibi 39,6 miyon florin. Pa loke ta 
trata e suma di 18, 2 miyon florin cu dunadornan di trabao a 
ricibi di menos, SVb a paga 13,2 miyon florin na dunadornan 
di trabao. 


E relato di loonsubsidie 2022 ta demostra cu sector priva ta 
cumpli pa debolbe e suma ricibi di mas pero tambe a hasi uso 
di nan derecho den caso a ricibi di menos. Esaki ta mustra cu 
e ehecucion di e loonsubsidieregeling tawata un instrumento 
esencial durante pandemia pa combati e impacto negativo riba 
nos economia di Aruba segun minister Geoffrey Wever. 

Minister Geoffrey Wever: 


Aruba a celebra International Women's Day den gran forma, 
reconociendo e esfuerso y contribuicion di empresarionan 
hende muhe. Minister di Asuntonan Economico, Comunicacion 
y Desaroyo Sostenibel, Sr. Geoffrey Wever, a atende e “ribbon- 
cutting ceremony” pa e apertura oficial di Bold Properties Aruba, 
un empresa cu ta pertenece completamente na partnernan 
hende muhe. Esaki ta significante pa Aruba, ya cu ta promove 
igualdad di genero y empoderamento di hende muhe den 
mundo di negoshi. Bold Properties Aruba ta creando inspiracion 


pa otro hende muhe cu ta desea di logra exito empresarial. 


Bold Properties Aruba ta un ehempel excepcional di hende 
muhe cu ta tuma carga di nan carera y ta inverti den nan mes. 
E determinacion y curashi di e propietarionan di e empresa ta 
un bon prome paso pa duna bon resultado. E apertura di Bold 
Properties Aruba tambe ta demostra cu muhe por prospera 


den campo di trabou cu ta convencionalmente domina pa 
hende homber, loke por ser considera un triunfo pa igualdad 
di genero. 


“Aruba ta un pais cu ta balora y promove derecho di hende 
muhe y igualdad di genero”, segun minister Wever. Esaki ta 
demostra cu hende muhe por logra loke nan ta desea, y ser 
empresario ta un ehempel di esaki. Riba Dia Internacional 
di Hende Muhe, Aruba ta festeha e exitonan actual di nos 
empresarionan muhe, y ta anhela pa mas ser inspira pa sigui 
den e pasonan manera di Bold Properties Aruba. 


Minister Wever ta desea Bold Properties Aruba tur clase di 
exito, y ta desea un bes mas tur hende muhe di Aruba, un felis 
dia di hende muhe! 

Minister Geoffrey Wever: 


KID$PRENEURS A CONCLUI NA SCOL 
DORNASOL DI SABANA BASORA 


E biaha aki Kid$preneurs a continua na Trai 
Merdia di Scol Dornasol na Sabana Basora. Aunke 
e biaha aki a conta cu un grupo mas chikito, e tarea M 
di educa y inspira nos hobennan ta keda mesun 
importante. 


“Mi ta contento di por a mira algun mucha cu 
hopi gusto, vision, y te asta algun conocemento 
di e elementonan pa maneha un empresa”, segun 
minister di Asunto Economico, mr Geoffrey Wever. 


E futuro briyante di Aruba ta den man di nos 
hobennan, y nos mester sigui cu esfuerso pa 
sostene nan den nan soñonan, y inspira nan pa 
ta e miho persona nan por ta, eliminando cualkier 
barera na nan creatividad! 


Sea den nan futuro nan lo escohe pa bira empresario of no, ta 
spera cu e curso di Kid$preneurs por yuda inspira algun mente 


hoben pa nan haci cualkier tarea cu nan lo kier eherce. “Nan 
por conta cu nos sosten”, minister Wever ta enfatisa. 


Danki un bes mas na Departamento di Asunto Economico y 
nan unidad di IDEA pa nan determinacion. Proximamente lo 
continua cu e proyecto di Kid$preneurs na Scol di Kudawecha. 


CONVENIO CU CAMARA DE COMERCIO 
COLOMBO-HOLANDESA “HOLLAND HOUSE” 
NA COLOMBIA 


Minister Geoffrey Wever a cera un convenio cu Holland House 
na Colombia. Holland House ta un e di e Camaranan di 
Comercio Bilateral mas grandi na Colombia, cu hopi experiencia 
den asisti companianan Hulandes ora nan kier haci negoshi cu 
companianan Colombiano. 


E convenio cu Holland House ta haci posibel cu tambe 
companianan di Aruba por haya e ayudo y cooperacion 
necesario pa haci negoshi cu companianan na Colombia. 
Esaki lo resulta den un contribuicion positivo pa e economia di 
Aruba, expandiendo e netwerk comercial. 


Aruba su economia ta uno chikito y ta depende riba importacion 
di mayoria di productonan. Cu un posicion strategico 
den Caribe entre Merca y America Latino ta esencial pa 
explora oportunidadnan comercial cu ta na beneficio di nos 
comerciantenan y consumidornan. P'esey ta sumamente 
importante pa intensiva e relacionan economico cu paisnan 
den region. E relacion cu Colombia tin cu Aruba ta uno 
esencial mirando e cercania y e potencial pa haci diferente 
tipo di negoshi. 


“Un convenio y e cooperacion cu Holland House Colombia ta 
un instrumento esencial pa facilita negoshi y inversionnan entre 
Aruba y Colombia y ta forma parti di e maneho economico pa 
nos companianan crece y nos consumidornan tin mas acceso 
na productonan na prijsnan mas bentahoso, y asina reduci e 
costo di bida aki na Aruba”, segun minister Geoffrey Wever. 

DI VEILIGE BARIOS 
d dq È A J L MM BED REN u” aD 


Manera ta conoci, na januari Minister di Husticia y Asuntonan wak barionan cu mucho mas luz, pa asina mitiga e riesgo di 
Social Sr. Rocco Tjon a reuni cu ambos DTI y Elmar, paasinae criminalidad of cualkier desgracia di trafico pa motibo di falta 
proceso pa cambia e luznan di 28W pa 60W pa mas iluminacion di lusamento. Di e manera aki nos ta un paso mas cerca den 
den e bario di San Nicolas por cuminsa. Esaki ta parti di e brinda siguridad na nos hobennan y comunidad henter, pero 
proyecto multi-ministerial “Veilige Barios”, caminda hunto cu tambe brinda un miho calidad di bida na nos hobennan den e 
CEDE Aruba, ta bay percura pa eleva e siguridad den barionan Cuadro social. 

pa henter comunidad, a traves 
di diferente programanan pa cu 
e centronan di bario, pero tambe 
a traves di miho iluminacion y 
camaranan di siguridad. 


For di aña pasa a haya 
aprobacion di e presupuesto 
pa asina percura pa bin cu 113 
punto di iluminacion adicional. 
Bisando esaki, e siman aki 
Elmar a cuminsa cu e proyecto 
aki, den e bario miho conoci 
como The Village. E importancia 
di cayanan bon ilumina no por 
ser subestima. E ta importante 
pa tin iluminacion adecuado, 
no solamente pa yuda combati 
criminalidad, pero tambe pa 
yuda peaton y conductor pa ta 
mas sigur riba nos careteranan. 
Cu e aumento di wattage, 
residentenan di San Nicolas ini "i 
por spera un miho nivel di I / i | y ni 


\ 
iluminacion den nan bario. m milani d Li A 4 È rl. 

Di parti di Ministerio di Husticia | i 
y Asuntonan Social, por bisa cu | 
e proyecto aki tin un prioridad | 
halto, mirando cu pronto, nos lo 


Diahuebs 9 Maart 2023 


MINISTER El ENDY CROES TA FELICITA COLEGIO 
ARUBANO CU UN EXITOSO renzo 


Diasabra ultimo, Minister Endy Croes a bishita e opendag di 
Colegio Arubano. E scol a habri porta pa tur studiante di klas 
seis di scol basico, alumnonan cu ta den CB1 of CB2 di MAVO 
cu tin suficiente punto pa bay HAVO y tur alumno di examenklas 
di MAVO cu kier sigui nan estudio na Colegio Arubano. Un 
mainta informativo y educativo unda cu tabatin hopi interes 
di e studiante acompafia pa mayornan cu ta preparando pa e 
afia escolar nobo. Banda di e materianan a mustra diferente 
actividad escolar. 


Tambe tabatin diferente presentacion y demostracion di 
proyecto manera e.o. Erasmus Plus. E studiante- y mayornan 
tabatin oportunidad pa haci pregunta. Por ultimo, Minister Endy 
Croes ta gradici Sra. Jennifer Arends - Reyes y Sr. Tim Croes 
pa e tremendo recepcion. Danki na tur alumno y docentenan 
cu a organisa e opendag. 

KEYCLUE 5 

RECONOCE BO IMPACTO PA BO DESPERDICIO 


(Aruba's waste management blueprint) 


NO, Mi ta scoge pa sigui cu Serlimar of Ecotech Un gran parti di mi desperdicio 
Bo ta di acuerdo cu pa recohe mi desperdicio. lo wordo procesa pa poni den 
*e opcion aki no tin cambio di prijs bales y deposita na Sero Teishi 
mester cambia e 


manera di anda cu bo SI, Mi ta scoge pa haci algun cambio den mi cas/negoshi. 


desperdicio? *e opcion aki lo por tin cambio di prijs, algun ta pornada, algun pa un prijs chikito y 
algun bo ta haya placa a cambio. 


Bo opcion pa cada tipo di desperdicio: 


PLASTIC PLASTIC BEACH PARTY, ECOTECH FREEZONE 


ROMAR TRADING „ BALASHI BREWERY _ PALMER. 


GREEN WASTE/PALLET rr 


VEHICULO, METAL, E-WASTE Esaki ta inclui productonan manera frigidaire, 
Y "WHITE GOODS" een 
AZETA DI MOTOR, SAITEK “An 
HYDROLIC Y GEAR 


Bo kier haci mas? 


Cumpli cu 
schodelijke 


b ac n" 
N a Gwu Ome E 


PROHIBI TA RECONOCE BO IM MAS PREFERA 


E herarkia di desperdicio ta indica e impacto di e metodo cu ta wordo uza pa procesa desperdicio. 


Ministerio di Transporte, Integridad, 
Naturalesa y Asuntonon di Adulto Mayor 


"Nada no ta cambia, si nada no cambial 
Reconoce bo impacto, un Aruba dushi ta un Aruba cu nos por maneha nos sushi!" 
Minister Ursell Arends 


www.trashtocasharuba.org 


Pa mas informacion: 
https://trashtocasharuba.org/pages/dump-parkietenbos 


Union ta importante pa cualkier sociedad pasobra 
e ta e base di forsa, poder, guia, curashi y 
desaroyo. Union ta provee un fuente constante di 
motivacion positivo y e ta e vinculo pa logronan 
grandi. Esey ta loke Aruba a demostra, den union 
y cu positivismo a logra recuperacion despues di 
varios crisis tras di otro. 


2023 ANA DI UNION Y POSITIVISMO! 


